Diari Oficial de la Generalitat Valenciana


Sumari del DOGV 3951, del 02-03-2001 (2001/1891)

ACORD de 27 de febrer de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de València.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3951

Data del DOGV
:   02-03-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/1891


Data del document
:   27-02-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * València
    * expropiació
    * administració local

ACORD de 27 de febrer de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de València. [2001/A1891]
  
El Govern Valencià, en la reunió del dia 27 de febrer de 2001, adoptà l'acord següent:
  
L'Ajuntament de València, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de construcció d'un centre d'Educació Secundària situat entre els carrers Serpis, Campillo de Altobuey i camí del Cabanyal.
  
Aquesta declaració d'urgent ocupació es justifica per les següents raons:
  
L'obra de construcció d'un centre d'Educació Secundària situat entre els carrers Serpis, Campillo de Altobuey i camí del Cabanyal ha de dur-se a terme amb celeritat, ja que el centre pertany a l'àrea número 7 de València, i la zona presenta problemes d'escolarització, ja que és major la demanda que l'oferta per a Secundària, Batxillerat i cicles formatius, fet que produeix massificació a les aules. A més, aquesta zona es troba en expansió demogràfica i urbanística i el centre solucionarà els problemes existents en aquest moment i d'ara endavant, cosa que justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions, que van ser resoltes pel Ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de Govern Valencià, a proposta del conseller de Justícia i Administracions Públiques, el Govern Valencià,
  
ACORDA
  
Declarar la urgent ocupació dels béns i drets subjectes a un expedient d'expropiació forçosa instruït per l'Ajuntament de València per a l'execució del Projecte de construcció d'un centre d'Educació Secundària situat entre els carrers Serpis, Campillo de Altobuey i camí del Cabanyal.
  
Relació de béns afectats
  
Finca núm. 1: parcel·la de 110 m², sítia al camí del Cabanyal.
  
Ref. registral: núm. 58600 RP núm. 6.
  
Propietat:
  
Sr. José-Ramón Chuliá Esteve, c/ Ramón Campoamor, núm. 71 (València).
  
Carmen i Amparo Monzó Chuliá, c/ Vidal Canelles, núm. 6 (València).
  
Mª Carmen Martínez Ballester, Nuria i Vicente Chuliá Martínez, c/ Crevillent, núm. 7 (Castelló).
  
Teresa, Concepción i Mª Remedio Pastor Belenguer, c/ Escultor García Más, núm. 6 (València).
  
Enriqueta Albors Belenguer, María, Vicenta, Vicente i Herminia Benlloch Ferrandis, Victoria, i José Porta Ferrandis (domicili desconegut).
  
Encarnación Porta Ferrandis, c/ Ferran el Catòlic, núm. 3 (Aldaia - València).
  
José Mª, Salvador, Mª. Vicenta, Ramón-Francisco, Ángel-Gabriel, Mª Asunción, Concepción i Mª Mercedes Sales Pastor, c/ Àngels, núm. 5 (València).
  
Finca núm. 15: parcel·la de 16,90 m² (accés sénia), sítia al camí del Cabanyal.
  
Ref. registral: núm. 58185 RP núm. 6
  
Propietat: els mateixos titulars que en la finca núm. 1.
  
Finca núm. 16: parcel·la de 277,50 m² (carretera comuna), sítia al camí del Cabanyal.
  
Ref. registral: núm. 1885, RP núm. 6.
  
Propietat: els mateixos titulars que en la finca núm. 1.
  
Finca núm. 17: parcel·la de 110,55 m² (vessament) sítia al camí del Cabanyal.
  
Ref. registral: núm. 58143, RP núm. 6.
  
Propietat: els mateixos titulars que en la finca núm. 1.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions, als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si és procedent, contra la desestimació presumpta d'aquest pel transcurs d'un mes, es podrà interposar en el termini de dos mesos un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat un recurs administratiu potestatiu de reposició, no es podrà interposar un recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 27 de febrer de 2001
  
El conseller secretari del Govern Valencià,